L'acula marina hè prisente è abbundente in Corsica. Hè ancu chjamata gabbianu cumunu. Parte è più si trovanu annantu à l'isulotti di Corsica è u litturale. E culonie più impurtante d'acule marine sò situate (Thibault 1983) annantu à facciata uccidentale cum'è in Scandula, l'Isule Sanguinare, l'Isule Lavezzi è l'Isule Cerbicale. Frà 1977 è 1980, 2250 acelli sò stati cuntati, spartuti in 33 culonie (Thibault 1983). Ci n'hè moltu più avà è niente ch'è per a rigione d'Aiacciu, si stima chì ci hè 1000 coppii d'acule marine. Durante l'annu, ci sò dinù e visite di parechje acule marine chì venenu da u steriore, è chì si ne stanu annantu à i stagni di a Costa orientale è ancu in i porti. À tempi muderni, s'hè custatatu chì l'acule marine vanu à nutrisce si in i ruminzulaghhi di l'interiori, è ponu cullà cusì sin'à 800 metri. À i ghjorni d'oghje, ci hè ancu u pinseru chì 'ssu accriscimentu di a populazione d'acule marine incauseghja parechji prublemi. Unu di 'ssi prublemi per l'attività umani hè u risicu d'accidente incù un aviò o un elicottreru. Ma ci sò dinù altri prublemi incù a fauna è a flora di l'isula, è in particulare incù l'aviafauna è una spezia rarissima: l'acula marina corsa (larus audouinii): quella soffre di 'ssa abundenza d'acule marine, perchè li pò manghjà i so ovi o i so piulaconi, ma li pò ancu catturà e so prede.

A lucerna pò campà sin'à 50 anni. Diventa masciu versu l'età da 9 à 12 anni. A lucerna si nutrisce di molluschi, di crustacei è d'altri pesci.

In ità classica l'isula era chjamata Oglasa(Ωγλασσα in grecu), tuponimu di urighjina prirumana. Duranti u Medievu u nomu muta in Monti Christi, veni à dì ""Monti di Cristu"", verusimilamenti à causa di u forti cuntestu ecclisiali è munasticu chì carattarizò l'isula à parta da u V seculu d.C., è in particulari di u Munasteru di San Mamilianu. Altri fonti rapportani chì in urighjina l'isula si saristi chjamata Monti di Ghjovi o Montegiove par a presunta esistenza di un tempiu rumanu didicatu à u diu Ghjovi, è chì solu in seguitu à a prisenza munastica avaristi mutatu u nomu in Monti Cristu. Eppuri, parechji ipotesi, oghji tendini à fà dirivà a dinuminazioni Montegiove da u latinu iugum , com'è ducumintatu in a tupunumastica di a vicina isula d'Elba. In ebbica succissiva, Monticristu fù ancu chjamata Isula di San Mamilianu in rifirimentu à u santu chì ci cundussi vita eremitica sinu à u 460.

A torra di Micalona (o Turra di Micalona) hè una torra di Corsica. Hè situata annantu à a cumuna d'Ulmetu, à a surtita d'Abbartedda. A torra di Micalona si vedi da a torra di Campumoru è da a torra di Capriona. U prubitariu di a torra hè privatu. Da a torra di Micalona, si vedi a bocca di u Taravu.

Quand'iddu mori u Ghjudici Barisone II di Gaddura in u 1203, lascendu com'è sola eredi una zitedda Elena, Guglielmu prova à fà li spusà u so probbiu cugnatu Guglielmu Malaspina. 'Ssu prugettu fiasca è Elena s'unisci à un nobili Pisanu, Lamberto Visconti. Guglielmu di Massa neguziighja à listessu tempu un accordu incù Ugone Ia di Bassu è li pruponi a so zitedda minori Precioza com'è sposa. Ugone accetta, ritrova u so Regnu è l'unioni hè cunsumata in u 1206.